turjo4nis/wikipedia-bn-dump-20250701 huggingface dataset:
উজ্জা

উজ্জা (, ) হল প্রাক-ইসলামিক যুগে কাবাঘরে সংরক্ষিত দেবতামূর্তিসমূহের মধ্যে তিনটি প্রধান দেবীমূর্তির মাঝে একটি। উজ্জা ছিল লাত ও মানাত সহ তিনটি দেবীমূর্তির একটি, যাদেরকে আল্লাহর তিন কন্যা হিসেবে ধারণা করা হত। হুবাল দেবতার মতই উজ্জাকেও সমৃদ্ধি ও কল্যাণের আশায় কুরাইশরা পূজা করত। নাখলাহ নামক এলাকায় কুরায়শ ও বনূ কিনানাহ উজ্জাকে পূজা করত। বনু হাশিমের মিত্র সুলায়ম গোত্রের শাখা গোত্র বনূ শায়বান ছিল তার সেবক ও তত্ত্বাবধায়ক।  উজ্জার 'বলিক্ষেত্রে' পশু বলির পর তার গোশত উপস্থিত লোকদের বন্টন করে দেয়াই ছিল তাদের রীতি। 
মক্কা বিজয়ের পর মুহাম্মদ এর নির্দেশে খালিদ বিন ওয়ালিদ তার একটি অভিযানের মাধ্যমে নাখলা নামক স্থানে উজ্জার প্রতি উৎসর্গীকৃত একমাত্র মন্দির ও তার ভেতরে অবস্থিত উজ্জার মূর্তি দুটোই ধ্বংস করে দেন।

মন্দির ধ্বংস 

মক্কা বিজয়ের পরপরই, মুহাম্মদ প্রাক-ইসলামিক রীতিনীতির কথা মনে করিয়ে দেওয়া শেষ প্রথা মুছে ফেলার লক্ষ্য নিয়েছিলেন।

তিনি ৬৩০ খ্রিস্টাব্দে (8 হিজরি) রমজান মাসে খালিদ ইবনে আল-ওয়ালিদকে নাখলা নামক একটি স্থানে পাঠান, যেখানে কুরাইশ এবং কিনানা উপজাতিরা দেবী আল-উজ্জার উপাসনা করত। মাজারের হেফাজতকারীরা ছিলেন বনু শাইবানের। আল-উজ্জাকে এই অঞ্চলের সবচেয়ে গুরুত্বপূর্ণ দেবী হিসাবে বিবেচনা করা হত।

খালিদ ৩০ জন ঘোড়সওয়ার নিয়ে মাজার ধ্বংস করার জন্য রওনা হন। মনে হচ্ছে আল-উজ্জার দুটি মূর্তি ছিল, একটি আসল এবং একটি নকল। খালিদ প্রথমে জালটি খুঁজে বের করে তা ধ্বংস করে দেন, তারপর নবীর কাছে ফিরে এসে জানান যে তিনি তার মিশন পূরণ করেছেন। "আপনি কি অস্বাভাবিক কিছু দেখেছেন?" নবীজিকে জিজ্ঞাসা করলেন। "না," খালিদ জবাব দিল। "তাহলে আপনি আল-উজ্জাকে ধ্বংস করেননি," নবী বললেন।

তিনি যে ভুলটি করেছিলেন তাতে ক্ষুব্ধ হয়ে খালিদ আবার নাখলার দিকে রওনা হন এবং এবার তিনি আল-উজ্জার আসল মন্দির খুঁজে পান। আল-উজ্জার মন্দিরের রক্ষক তার জীবনের জন্য পালিয়ে গিয়েছিলেন, কিন্তু তার দেবীকে ত্যাগ করার আগে তিনি তার গলায় একটি তলোয়ার ঝুলিয়েছিলেন এই আশায় যে তিনি নিজেকে রক্ষা করতে পারবেন। খালিদ মন্দিরে প্রবেশ করার সাথে সাথে একটি অস্বাভাবিক নগ্ন আবিসিনিয়ান মহিলার মুখোমুখি হন যিনি তাঁর পথে দাঁড়িয়ে কাঁদছিলেন। খালিদ তাকে দুই ভাগ করে ফেলল। তারপর তিনি ছবিটি ভেঙ্গে ফেলেন এবং মক্কায় ফিরে এসে মুহাম্মাদকে তিনি যা দেখেছিলেন এবং যা করেছিলেন তার বর্ণনা দেন। অতঃপর মুহাম্মাদ বললেন, "হ্যাঁ, ওটা ছিল আল-উজ্জা; এবং আর কখনো তোমার দেশে তার পূজা হবে না।"

তথ্যসূত্র

বহিঃসংযোগ 

 See definition for al-Uzza in Encyclopedia Mythica
 "Those Are The High Flying Claims": A Muslim site on Satanic Verses story
 Nabataean pantheon including Uzza
 Quotes concerning 'Uzza from Hammond and Hitti

আরবীয় দেবী
মধ্যপ্রাচ্যের পুরাণ
যুদ্ধের দেবী
চুপাৎফা

গদাধর সিংহ বা চুপাৎফা()(শাসনকাল: ১৬৮১-১৬৯৬) আহোম সাম্রাজ্যের রাজা ছিলেন। তিনি চুহুংমুংয়ের উত্তর পুরুষ গোবর রাজার পুত্র ছিলেন। গোবর রাজা মাত্র ২০ দিনের জন্য রাজসিহাংসনে বসেছিলেন। গদাধরের পুর্বের নাম ছিল গদাপানি। তিনি শরাইঘাট যুদ্ধে জয়ী হয়ে আহোম সাম্রাজ্যের অস্থিরতা দুর করে সুস্থির রাজ্য স্থাপন করিতে সক্ষম হয়েছিলেন। তার শাসনের পুর্বে চুলিকফা, ডেবেরা বরফুকন ও লালুকসোলা বরফুকনের অত্যাচারী শাসনের সময় গুয়াহাটি আহোমের দখলে ছিল। কিন্তু গদাধর সিংহ সিংহাসনের বসার পর গুয়াহাটি পুনরায় নিজের অধীনে এনেছিলেন। তারপর থেকে গুয়াহাটি ব্রিটিশ শাসনের আগ পর্যন্ত আহোমের অধীনে ছিল। বৈষ্ণব সত্র সমুহের সঙ্গে মতভেদ হওয়ার জন্য তিনি সিংহাসন ত্যাগ করে রাজারপদে নিজ পুত্র রুদ্র সিংহকে নিযুক্ত করেছিলেন। রুদ্র সিংহকে আহোম সাম্রাজ্যের শ্রেষ্ঠ রাজা হিসেবে অভিহিত করা হয়। গদাধর সিংহের রাজত্বকালে আহোম সাম্রাজ্যের রাজধানী বরকলা ছিল।

শাসনকাল
গদাধর সিংহের পিতার নাম ছিল গোবর গোহাই। ডেবেরা বরবরুয়া ১৬৭৫ সনে গোবর গোহাইকে আহোম সাম্রাজ্যের স্বর্গদেউ(রাজা) পদে নিযুক্ত করেন। তিনি মাত্র ২০ দিনের জন্য রাজসিহাংসনে বসেছিলেন। ডেবেরা বরবরুয়া যুদ্ধে আতন বুরাগোহাইয়ের হাতে পরাস্ত হন ও গোবর রাজাকে মৃত্যুদন্দ দেওয়া হয়। লালুকসোলা বরফুকন ১৬৭৯ সালে আতন বুঢ়াগোহাইকে হত্যা করে চুলিকফাকে সিহাংসনে বসান ও দেশের শাসনভার নিজের হাতে ন্যাস্ত করেন। অঙ্গে ক্ষত থাকা ব্যক্তিকে আহোম সাম্রাজ্যে রাজা হওয়ার অধিকার দেওয়া হত না। এই নিয়মের সুযোগ বুঝে লালুকসোলা বরফুকন রাজা পদের দাবিদার সকল রাজকুমারের অঙ্গে ক্ষত করার পরিকল্পনা নেন। গদাধর সিংহ গোবর রাজার পুত্র ও আহোম রাজপুত্র ছিলেন। তিনি লালুকসোলার অঙ্গে ক্ষত করার অত্যাচার থেকে রক্ষা পাওয়ার জন্য নাগা পাহাড়ে আত্মগোপন করে ছিলেন। স্থানটি বর্তমান নাগাল্যান্ড রাজ্যের মোন জেলার অন্তর্গত। গদাধর সিংহকে খুঁজে না পেয়ে রাজার সৈন্য গদাধর সিংহের পত্নী জয়মতীকে বন্দি করেন। স্বামীর আত্মগোপনের ঠিকানা না বলায় চুলিকফা ও লালুকসোলা বরফুকন জয়মতীকে শাস্তি দিতে থাকে। শাস্তি চরম মাত্রায় পৌছে জয়মতীর মৃত্যু হয়। গদাধর সিংহ প্রায় ২বছর পর চুলিকফাকে হত্যা করে নিজে আহোম সাম্রাজ্যে রাজার ক্ষমতায় আসে।

তথ্যসূত্র

বহিঃসংযোগ
 অসমের ইতিহাস, assamtourism.org
 Encyclopaedia Of North-east India Vol# 1, Col Ved Prakash (1 January 2007). Atlantic Publishers & Dist., পৃষ্ঠা. 167–. 

আহোম রাজা
আসামের ব্যক্তি
১৬৯৬-এ মৃত্যু
আহোম রাজ্য
হিন্দু রাজশাসক
গ্রুব-থোব-সাংস-র্গ্যাস-দ্পাল-'ব্যোর

গ্রুব-থোব-সাংস-র্গ্যাস-দ্পাল-'ব্যোর () (১৪৪৯-১৫২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।

সংক্ষিপ্ত পরিচিতি 
গ্রুব-থোব-সাংস-র্গ্যাস-দ্পাল-'ব্যোর ১৪৪৯ খ্রিষ্টাব্দে জন্মগ্রহণ করেন। তিনি 'ফাগ্স-পা-ব্দে-ছেন-র্দো-র্জে () নামক প্রথম 'ফাগ্স-পা-ল্হা () উপাধিধারী বিখ্যাত বৌদ্ধ লামার ভ্রাতুষ্পুত্র ও অন্যতম প্রধান শিষ্য ছিলেন। 'ফাগ্স-পা-ব্দে-ছেন-র্দো-র্জে প্রতিষ্ঠিত ল্হো-ছোস-খ্রি-থাং () বৌদ্ধবিহারে তিনি 'ফাগ্স-পা-ব্দে-ছেন-র্দো-র্জের তাম্রমূর্তি নির্মাণ করান। এভহাড়াও তিনি 'ফাগ্স-পা-ব্দে-ছেন-র্দো-র্জে প্রতিষ্ঠিত ফান-ব্দে () বৌদ্ধবিহারে 'ফাগ্স-পা-ব্দে-ছেন-র্দো-র্জের চিত্র একশত আটিটি থাংকায় অঙ্কন করান। এছাড়াও তিনি 'ফাগ্স-পা-ব্দে-ছেন-র্দো-র্জে প্রতিষ্ঠিত ব্ক্রা-শিস-ছোস-লুং () বৌদ্ধবিহারে বেশ কিছু মূর্তি নির্মাণ করান।

তথ্যসূত্র 

 

১৪৪৯-এ জন্ম
১৫২৩-এ মৃত্যু
চক্র টুলকু
ব্লো-ব্জাং-'ফ্রিন-লাস-র্নাম-র্গ্যাল

ব্লো-ব্জাং-'ফ্রিন-লাস-র্নাম-র্গ্যাল () (১৯১৫-১৯৩৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের নবম ল্চাগ্স-রা-স্প্রুল-স্কু  () উপাধিধারী বৌদ্ধ লামা ছিলেন।

সংক্ষিপ্ত পরিচিতি 
ব্লো-ব্জাং-'ফ্রিন-লাস-র্নাম-র্গ্যাল ১৯১৫ খ্রিষ্টাব্দে তিব্বতের দ্গা'-স্তোদ-রাগ-শুল-দ্পোন-ত্শোং () নামক স্থানে জন্মগ্রহণ করেন। তার পিতার নাম ছিল থুব-ল্হা ()। অষ্টম ল্চাগ্স-রা-স্প্রুল-স্কু ঙ্গাগ-দ্বাং-ব্স্তান-পা'ই-ব্যুং-গ্নাস-'ফ্রিন-লাস-ছোস-ক্যি-র্গ্যাল-ম্ত্শানের পুনর্জন্ম রূপে তাকে চিহ্নিত করার পর তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () অধিষ্ঠিত করা হয়। কিন্তু ১৯৩৩ খ্রিষ্টাব্দে মাত্র আঠারো বছর বয়সে তার মৃত্যু হয়।

তথ্যসূত্র 

 

১৯১৫-এ জন্ম
১৯৩৩-এ মৃত্যু
চক্র টুলকু
টম ল্যাথাম

টমাস উইলিয়াম ম্যাক্সওয়েল "টম" ল্যাথাম (; জন্ম: ২ এপ্রিল, ১৯৯২) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম ব্যাটসম্যান হিসেবে তিনি টেস্ট, একদিনের আন্তর্জাতিক ও টুয়েন্টি২০ আন্তর্জাতিক ক্রিকেটে প্রতিনিধিত্ব করছেন। মূলতঃ তিনি দলে উইকেট-রক্ষক হিসাবে থাকলেও অদ্যাবধি আন্তর্জাতিক ক্রিকেটে উইকেটের পিছনে অবস্থান করেননি। তবে ব্যাটিংয়ে চমৎকার দক্ষতা প্রদর্শন করে চলেছেন টম ল্যাথাম। প্রথম-শ্রেণীর ঘরোয়া ক্রিকেটে ক্যান্টারবারি দলের হয়ে খেলেন।

প্রারম্ভিক জীবন 
নিউজিল্যান্ডের সাবেক ক্রিকেটার রড ল্যাথাম তার বাবা।

২০১০ সালের প্লাঙ্কেট শীল্ড প্রথম-শ্রেণীর ক্রিকেট প্রতিযোগিতায় ক্যান্টারবারি’র হয়ে সেন্ট্রাল ডিস্ট্রিক্টসের বিপক্ষে অভিষেক ঘটে ল্যাথামের।

খেলোয়াড়ী জীবন 
২০১২ সালে জিম্বাবুয়ের বিপক্ষে অনুষ্ঠিত একদিনের আন্তর্জাতিক সিরিজে খেলার জন্য তিনি মনোনীত হন। ৩ ফেব্রুয়ারি, ২০১২ তারিখে একদিনের আন্তর্জাতিকে অভিষেক ঘটে তার। ডুনেডিনের ইউনিভার্সিটি ওভালে অনুষ্ঠিত খেলায় ডিন ব্রাউনলি, অ্যান্ড্রু এলিসের একযোগে অভিষেক ঘটে। ঐ খেলায় স্বাগতিক নিউজিল্যান্ড দল ৯০ রানে জয় পেয়ে সিরিজে ১-০ ব্যবধানে এগিয়ে যায়। খেলায় তিনি ২৪ রান সংগ্রহ করেছিলেন। দ্বিতীয় ওডিআইয়ে করেন ৪৮ রান। ৩০ জুলাই, ২০১২ তারিখে ওয়েস্ট ইন্ডিজের বিপক্ষে টুয়েন্টি২০ আন্তর্জাতিকে অভিষেক হয় তার। কিন্তু সিরিজে তিনি মাত্র ১৫ ও ১৯ রান করেন। এছাড়াও একদিনের সিরিজে অংশগ্রহণ করলেও বড় ধরনের রান সংগ্রহ করতে ব্যর্থ হন। ওডিআই সিরিজে তিনি সর্বোচ্চ ৩২ রান সংগ্রহ করেন। পরবর্তীতে বাংলাদেশের বিপক্ষে তাকে পুনরায় অন্তর্ভুক্ত করা হয়। ব্যাটিং উদ্বোধনে নেমে ৪৩ রান করেন। পরের খেলায় ৬৮ বলে ৮৬ রান তোলে দলকে খেলায় বিজয়ী হতে সাহায্য করেন।

ফেব্রুয়ারি, ২০১৪ সালে ভারতের বিপক্ষে অনুষ্ঠিত ২য় টেস্টের মাধ্যমে অভিষিক্ত হন তিনি। ঐ টেস্টে ৮৩ ও ৭৩সহ তৃতীয় টেস্টে ৮২ ও ৩৬ রান সংগ্রহ করেন। এ পর্যন্ত তিনি দুইটি টেস্ট শতক হাঁকিয়েছেন যার সবকটিই পাকিস্তানের বিপক্ষে। নভেম্বর, ২০১৪ সালে আবুধাবীতে অনুষ্ঠিত টেস্টে প্রথম শতকের সন্ধান পান। জুনে ওয়েস্ট ইন্ডিজ সফরে দলের পক্ষে ৩ টেস্ট ও ২টি টুয়েন্টি২০ আন্তর্জাতিকে অংশগ্রহণ করেন। টেস্টে তিনি বিশাল সফলতা লাভ করেন। ৩টি অর্ধ-শতকসহ ২৮৮ রান তোলে সিরিজে দ্বিতীয় শীর্ষ রান সংগ্রহকারী হন। হামিশ রাদারফোর্ড ও পিটার ফুলটনের দূর্বল ক্রীড়াশৈলীর জন্য জুলাইয়ে দলের উদ্বোধনী ব্যাটসম্যান হিসেবে মাঠে নামেন।

টেস্টে উদ্বোধনী ব্যাটসম্যান হলেও একদিনের আন্তর্জাতিকে তিনি মাঝারীসারির ব্যাটসম্যানরূপে চিহ্নিত। ২০১৫ সালের ক্রিকেট বিশ্বকাপে দলের উইকেট-রক্ষকের দায়িত্বে নিয়োজিত লুক রঙ্কিকে সহায়তাকল্পে তাকে দলের সদস্য করা হয়।

তথ্যসূত্র

আরও দেখুন 
 রড ল্যাথাম
 নিউজিল্যান্ড জাতীয় ক্রিকেট দল
 ২০১৫ নিউজিল্যান্ড ক্রিকেট দলের ইংল্যান্ড সফর

বহিঃসংযোগ 
 
 

১৯৯২-এ জন্ম
ক্যান্টারবারির ক্রিকেটার
জীবিত ব্যক্তি
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেটার
নিউজিল্যান্ডীয় উইকেট-রক্ষক
২০১৫ ক্রিকেট বিশ্বকাপের ক্রিকেটার
২০১৯ ক্রিকেট বিশ্বকাপের ক্রিকেটার
ক্রাইস্টচার্চ থেকে আগত ক্রিকেটার
কেন্টের ক্রিকেটার
নিউজিল্যান্ডের একদিনের আন্তর্জাতিক ক্রিকেট অধিনায়ক
নিউজিল্যান্ডের টেস্ট ক্রিকেট অধিনায়ক
সাউথ আইল্যান্ডের ক্রিকেটার
উইকেট-রক্ষক
২০২৩ ক্রিকেট বিশ্বকাপের ক্রিকেটার
ডারহামের ক্রিকেটার
সারের ক্রিকেটার
ওয়ারউইকশায়ারের ক্রিকেটার
ইউনিভার্সিটিস রিসার্চ অ্যাসোসিয়েশন

বিশ্ববিদ্যালয় রিসার্চ অ্যাসোসিয়েশন বা ইউআরএ মূলত আমেরিকা কেন্দ্রিক এবং ২টি সদস্য কানাডা এবং একটি করে সদস্য জাপান, ইতালি ও যুক্তরাজ্য থেকে নিয়ে ৮৬ টি বিশ্ববিদ্যালয়ের একটি সংঘ। এটির সদর দপ্তর ওয়াশিংটন, ডি.সি.

ইতিহাস ও উদ্দেশ্য 
ইউআরএ যুক্তরাষ্ট্রের রাষ্ট্রপতির বিজ্ঞান উপদেষ্টা কমিটি ও জাতীয় বিজ্ঞান একাডেমীর নির্দেশনা অনুযায়ী ১৯৬৫ সালে প্রতিষ্ঠিত হয়। গবেষণা কাজে ব্যবস্থাপনা ও পরিচালনা সুবিধা দেওয়ার কাজ করে। 

আমেরিকার এনার্জি বিভাগ ইউআরএ কে দিয়ে ফার্মি ন্যাশনাল এক্সিলারেটর ল্যাবরেটরি গঠন ও পরিচালনার কাজ করে। ২০০৭ সালে ইউআরএ শিকাগো বিশ্ববিদ্যালয় সাথে গঠন করে ফার্মি রিসার্চ জোট, যেটি বর্তমানে ফার্মি ল্যাব নামে পরিচিত। ফার্মি ল্যাব বর্তমানে লার্জ হ্যাড্রন কলাইডার ও সার্নএর সাথে কাজ করছে।

প্রতিষ্ঠান 
এটি একটি পরিচালনা পর্ষদ ও ৮৫ টি বিশ্ববিদ্যালয়ের প্রেসিডেন্ট দ্বারা পরিচালিত হয়। বড় ধরনের গবেষণার জন্য, বোর্ড অফ ট্রাষ্টি একটি শাসক বোর্ড নিয়োগ করে। ওয়াশিংটন, ডি.সি.তে সদর দপ্তর সকল কাজের সমন্বয় করে।

সদস্য 
নিচে ইউআরএ এর ৮৬ টি সদস্যের তালিকা দেয়া হল

স্থানীয় (যুক্তরাষ্ট্র) (৮১)

বৈদেশিক (৫)

তথ্যসূত্র

বহিঃসংযোগ 
 বিশ্ববিদ্যালয় রিসার্চ অ্যাসোসিয়েশন

১৯৬৫-এ প্রতিষ্ঠিত সংগঠন
ওয়াশিংটন, ডি.সি. ভিত্তিক সংগঠন
গ্রিগোরি ব্রেদওয়েট

গ্রিগোরি ও’ব্রায়ান ব্রেদওয়েট (; জন্ম: ৯ ডিসেম্বর, ১৯৬৯) বার্বাডোসের সেন্ট ফিলিপে জন্মগ্রহণকারী ওয়েস্ট ইন্ডিজের বিশিষ্ট ক্রিকেট আম্পায়ার। ২০১১ সালে একদিনের আন্তর্জাতিক ক্রিকেটের মাধ্যমে আম্পায়ার হিসেবে অভিষিক্ত হন তিনি। এ পর্যন্ত ১৯টি ওডিআইয়ে খেলা পরিচালনা করেছেন। পরের বছর থেকে টুয়েন্টি২০ আন্তর্জাতিকে অভিষেক ঘটে তার।

ব্রেদওয়েট আন্তর্জাতিক ক্রিকেট কাউন্সিল (আইসিসি)’র আম্পায়ার ও রেফারিদের তালিকার অন্যতম সদস্য। তিনি ওয়েস্ট ইন্ডিজ ক্রিকেট বোর্ড থেকে প্রতিনিধিত্ব করছেন।

তথ্যসূত্র

আরও দেখুন 
 আম্পায়ার
 জোয়েল উইলসন
 ২০১৩ মহিলা ক্রিকেট বিশ্বকাপ
 ২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর

বার্বাডোসের ক্রিকেট আম্পায়ার
১৯৬৯-এ জন্ম
জীবিত ব্যক্তি
ওয়েস্ট ইন্ডিজের একদিনের আন্তর্জাতিক ক্রিকেট আম্পায়ার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেট আম্পায়ার
ওয়েস্ট ইন্ডিজের টেস্ট ক্রিকেট আম্পায়ার
সাংস-র্গ্যাস-দ্পাল (ফাকপা ল্হা)

সাংস-র্গ্যাস-দ্পাল () (১৫০৭-১৫৬৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় 'ফাগ্স-পা-ল্হা () উপাধিধারী বৌদ্ধ লামা ছিলেন।

জন্ম ও শিক্ষা 
সাংস-র্গ্যাস-দ্পাল ১৫০৭ খ্রিষ্টাব্দে তিব্বতের ছোস-খাং-র্ত্সা () নামক স্থানে জন্মগ্রহণ করেন। তার পিতা সাংস-র্গ্যাস-ব্ক্রা-শিস () একজন বৌদ্ধ সাধক ছিলেন। তার মাতার নাম ছিল ছোস-ল্দান-স্গ্রোল-মা ()। শৈশব ও কৈশোরে তিনি দ্রুং-গ্যোং-থদ-স্প্রুল-স্কু (), দ্কা'-ব্চু-কুন-দ্গা' (), দ্রুং-পা-বসো-নামস-র্গ্যাল-পো () প্রভৃতি বৌদ্ধ ভিক্ষুর নিকট শিক্ষালাভ করেন। শাক্য ভাং-পো ন্মক ভিক্ষু তাকে শিক্ষার্থীর শপথ প্রদান করেন। এই সময় মি-ব্স্ক্যোদ-র্দো-র্জে () নামক অষ্টম র্গ্যাল-বা-কার্মা-পা তাকে শিক্ষাদান করেন। উনিশ বছর বয়সে দ্গা'-ল্দান বৌদ্ধবিহারে স্লোব-দ্পোন-নাম-ম্খা'-দ্পাল () নামক এক পণ্ডিত তাকে ভিক্ষুর শপথ প্রদান করেন।

বিহার সংস্কার 
তিনি ব্ক্রা-শিস-ছোস-লুং () বৌদ্ধবিহারের সংস্কার সাধন করেন ও স্গার () নামক স্থানে ব্ক্রা-শিস-ছোস-স্দে () নামক একটি বৌদ্ধবিহার স্থাপন করেন। তিনি ব্দে-স্ক্যিদ-ন্যিমা-গ্লিং () বৌদ্ধবিহারের দায়িত্ব গ্রহণ করে র্গ্যাল-ম্ত্শান-ব্ক্রা-শিস () নামক এক ভিক্ষুকে তার প্রধান নিযুক্ত করেন। তিনি ফান-ব্দে () বৌদ্ধবিহারে বহু স্বর্ণমূর্তি এবং স্বর্ণ, রৌপ্য ও তাম্রখচিত চিত্রকলা প্রদান করেন।

'জাং-সা-থাম রাজ্যের সঙ্গে সম্পর্ক 
লি-থাং সহরে বসবাসকালে তিব্বতের দক্ষিণ-পূর্ব প্রান্তে অবস্থিত 'জাং-সা-থাম () রাজ্যের সেনাবাহিনী এই শহর অবরোধ করলে সাংস-র্গ্যাস-দ্পাল যুদ্ধ বন্ধ করার জন্য আবেদন করেন। 'জাম-দ্ব্যাংস-গ্রাগ্স-পা () নামক 'জাং-সা-থাম রাজ্যের রাজার আমন্ত্রণে তিনি তার রাজ্যে যান ও রাজাকে ধর্মশিক্ষা প্রদান করেন। তার মধ্যস্থতায় 'জাম-দ্ব্যাংস-গ্রাগ্স-পা বারো বছর তিব্বত আক্রমণ থেকে বিরত থাকেন। এরপর দ্বিতীয় দলাই লামা ও পান-ছেন-ব্সোদ-নাম্স-গ্রাগ্স-পা নামক পঞ্চদশ দ্গা'-ল্দান-খ্রি-পার অনুরোধে তিনি ঐ রাজ্যে 'ব্রাং-রা () বৌদ্ধবিহার স্থাপন করেন।

শেষ জীবন
তিনি ছোস-ক্যি-র্গ্যাল-ম্ত্শান নামক ষষ্ঠ  দ্গা'-ল্দান-খ্রি-পার পুনর্জন্ম রূপে ল্হা-দ্বাং-ছোস-ক্যি-র্গ্যাল-ম্ত্শান নামক একটি শিশুকে চিহ্নিত করেন এবং তাকে দীক্ষাদান করেন। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () ছোস-র্জে-ঙ্গাগ-দ্বাং () নামক দ্বিতীয় ল্চাগ্স-রা-স্প্রুল-স্কু উপাধিধারী লামাকে দীক্ষা প্রদান করেন। এর কয়েক বছর পর ন্যি-জ্লা-থাং () নামক বিহারে তিনি একটি বিশালাকার স্বর্ণ নির্মিত মৈত্রেয় মূর্তি নির্মাণ করান। এই বিহারের অধিকার নিয়ে তার সঙ্গে দ্বিতীয় ল্চাগ্স-রা-স্প্রুল-স্কু ছোস-র্জে-ঙ্গাগ-দ্বাংয়ের বিবাদের সূত্রপাতও ঘটে।

তথ্যসূত্র 

 

১৫০৭-এ জন্ম
১৫৬৬-এ মৃত্যু
ফাকপা ল্হা
লুক শ

লুক পল হোয়ারে শ (জন্ম ১২ জুলাই ১৯৯৫) একজন ইংরেজ পেশাদার ফুটবলার যিনি একজন ডিফেন্ডার হিসেবে প্রিমিয়ার লিগ ক্লাব ম্যানচেস্টার ইউনাইটেড এবং ইংল্যান্ড জাতীয় দলে খেলে থাকেন। তিনি মূলত একজন লেফট ব্যাক।

লুক শ মূলত সাউথহ্যাম্পটনের যুব দলের মাধ্যমে বেড়ে একজন খেলোয়াড়। ২০১২ সালের জানুয়ারি মাসে ক্লাবের হয়ে প্রথমবারের মত মাঠে নামেন এবং ঐ বছরের মে মাসে ক্লাবের সাথে পেশাদার চুক্তি সাক্ষর করেন এবং পরবর্তী ২ মৌসুমে দলের প্রথম একাদশে নিয়মিত মুখ হয়ে ওঠে। ২০১৪ সালে, আরেক প্রিমিয়ার লিগ ক্লাব ম্যানচেস্টার ইউনাইটেড লুক শ কে £৩০ মিলিয়ন ট্রান্সফার ফির বিনিময়ে তাদের ক্লাবে চুক্তিবদ্ধ করে, যা যেকোন কিশোর খেলোয়াড়ের ক্ষেত্রে সর্বোচ্চ।

৫ মার্চ ২০১৪ সালে, ডেনমার্কের বিরুদ্ধে প্রীতি খেলায় লুক শর জাতীয় দলের হয়ে অভিষেক ঘটে এবং পরবর্তীতে ফিফা বিশ্বকাপের ২৩ সদস্যের দলে ঠাই পান।

ক্যারিয়ার পরিসংখ্যান

আন্তর্জাতিক

সম্মাননা ও অর্জন
ম্যানচেস্টার ইউনাইটেড
ফুটবল লিগ কাপ: ২০২২–২৩
এফএ কমিউনিটি শিল্ড: ২০১৬
উয়েফা ইউরোপা লিগ: ২০১৬–১৭ রানার-আপ: ২০২০–২১
এফএ কাপ রানার-আপ: ২০২২–২৩

ইংল্যান্ড
উয়েফা ইউরোপীয় চ্যাম্পিয়নশিপ রানার-আপ: ২০২০

তথ্যসূত্র

বহিঃসংযোগ

Southampton F.C. profile
ESPN profile

প্রিমিয়ার লিগের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
সাউদাম্পটন ফুটবল ক্লাবের খেলোয়াড়
ইংরেজ ফুটবলার
১৯৯৫-এ জন্ম
ইংল্যান্ডের আন্তর্জাতিক ফুটবলার
ফুটবল রক্ষণভাগের খেলোয়াড়
জীবিত ব্যক্তি
২০২২ ফিফা বিশ্বকাপের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
উয়েফা ইউরোপা লিগ বিজয়ী খেলোয়াড়
২০১৪ ফিফা বিশ্বকাপের খেলোয়াড়
উয়েফা ইউরো ২০২০-এর খেলোয়াড়
উয়েফা ইউরো ২০২৪-এর খেলোয়াড়
পুরুষ ফুটবল রক্ষণভাগের খেলোয়াড়
ফিফা বিশ্বকাপ ফাইনালের তালিকা

ফিফা বিশ্বকাপ (ফুটবল বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা, যেখানে ফিফা বা আন্তর্জাতিক ফুটবল সংস্থার সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।

সর্বশেষ ২০২২ বিশ্বকাপে শিরোপাধারী দল হচ্ছে আর্জেন্টিনা।

ফাইনালের তালিকা

 বিজয়ী ও রানার আপ দলের সংযুক্তি উক্ত দেশের জাতীয় ফুটবল দলকে নির্দেশ করে, দেশকে নয়।

দেশ অনুযায়ী ফলাফল

পাদ টীকা

তথ্যসূত্র
সাধারণ

নির্দিষ্ট

বহিঃসংযোগ
ফিফা ওয়েবসাইট 

ফিফা বিশ্বকাপ
বিশ্বকাপ
বিশ্ব চ্যাম্পিয়নশিপ
ফিফা বিশ্বকাপ বিজয়ী দেশ
ফিফা বিশ্বকাপ সম্পর্কিত তালিকা
ফিফা বিশ্বকাপ ফাইনাল
সুলেইমান বেন

সুলেইমান জামাল বেন (জন্ম ২২ জুলাই১৯৮১ বার্বাডোসের সেইন্ট জেমসে) ওয়েস্ট ইন্ডিয়ান ক্রিকেটার যিনি ওয়েস্ট ইন্ডিজের হয়ে জাতীয় দলে এবং বার্বাডোসের হয়ে প্রথম-শ্রেণীর ক্রিকেটে খেলে থাকেন।

১৯৯৯/০০ মৌসুমে ফার্স্ট ক্লাস ক্রিকেটে মূলত একজন বামহাতি স্লো অর্থোডক্স বোলার হিসেবে অভিষেক হওয়া বেন ব্যাটসম্যান হিসেবেও বেশ কার্যকারী ভূমিকা পালন করেছেন। তার অভিষেকের পর থেকে ৪ পেসার সংবলিত বার্বাডোস দলের প্রথম একাদশে জায়গা পাওয়ার জন্য বেনকে রীতিমত লড়াই করতে হয়েছে।

তথ্যসূত্র

বহিঃসংযোগ
 
 

ওয়েস্ট ইন্ডিয়ান ক্রিকেটার
১৯৮১-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বার্বাডোসের ক্রিকেটার
সিলেট স্ট্রাইকার্সের ক্রিকেটার
ত্রিনবাগো নাইট রাইডার্সের ক্রিকেটার
২০১৫ ক্রিকেট বিশ্বকাপের ক্রিকেটার
বার্বাডীয় ক্রিকেটার
ওয়েস্ট ইন্ডিজ বি দলের ক্রিকেটার
ব্যাং-সেম্স-শেস-রাব-ব্জাং-পো

ব্যাং-সেম্স-শেস-রাব-ব্জাং-পো () (১৩৯৫-১৪৫৭) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () প্রতিষ্ঠাতা ছিলেন।

সংক্ষিপ্ত জীবনী  
ব্যাং-সেম্স-শেস-রাব-ব্জাং-পো ১৩৯৫ খ্রিষ্টাব্দে তিব্বতের স্বের-গ্শিস () নামক স্থানে জন্মগ্রহণ করেন। তার পিতার নাম ছিল স্বে-দ্গে-স্তোং-দ্পোন-রি-লু () এবং মাতার নাম ছিল আ-স্ক্যিদ-মা ()। সাত বছর বয়সে দে-ব্ঝিন-গ্শেগ্স-পা () নামক পঞ্চম র্গ্যাল-বা-কার্মা-পা তাকে দীক্ষা প্রদান করেন। ছোস-র্জে-ছোস-দ্পাল-ব্জাং-পো () এবং রিন-ছেন-দ্পাল-বা'ই-ম্খান-পো () নামক কার্মা-ব্কা'-ব্র্গ্যুদ ধর্মীয় গোষ্ঠীর দুই ভিক্ষু তাকে শিক্ষার্থীর শপথ প্রদান করেন। তেইশ বছর বয়সে তিনি লাসা যাত্রা করে ছয় বছর দ্গা'-ল্দান বৌদ্ধবিহার ও তিন বছর দ্রেপুং বৌদ্ধবিহারে শিক্ষালাভ করেন। এই সময় তার উল্লেখযোগ্য শিক্ষক ছিলেন ত্সোং-খা-পা-ব্লো-ব্জাং-গ্রাগ্স-পা, র্গ্যাল-ত্শাব-র্জে-দার-মা-রিন-ছেন ও ম্খাস-গ্রুব-র্জে-দ্গে-লেগ্স-দ্পাল-ব্জাং। ত্সোং-খা-পা-ব্লো-ব্জাং-গ্রাগ্স-পা তাকে লাম-রিম-ছেন-মো, মধ্যমককারিকা, বিমলপ্রভা, গুহ্যসমাজতন্ত্র প্রভৃতি বিষয়ে শিক্ষাদান করেন। ১৪৩৭ খ্রিষ্টাব্দে তিনি শিষ্যদের অনুরোধে ঙ্গোম ও র্দ্জা নামক মেকং নদীর দুইটি উপনদীর সঙ্গমস্থলে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহার () প্রতিষ্ঠা করেন।

তথ্যসূত্র 

 

১৩৯৫-এ জন্ম
১৪৫৭-এ মৃত্যু
চামদো ত্রিরাব
ছোস-দ্বাং-গ্রাগ্স-পা

ছোস-দ্বাং-গ্রাগ্স-পা () (১৪০৪-১৪৬৯) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দ্বিতীয় প্রধান ছিলেন।

সংক্ষিপ্ত জীবনী  
ছোস-দ্বাং-গ্রাগ্স-পা ১৪০৪ খ্রিষ্টাব্দে ঝাংঝুং অঞ্চলে জন্মগ্রহণ করেন। তার উল্লেখযোগ্য শিক্ষক ছিলেন ত্সোং-খা-পা-ব্লো-ব্জাং-গ্রাগ্স-পা, র্গ্যাল-ত্শাব-র্জে-দার-মা-রিন-ছেন ও ম্খাস-গ্রুব-র্জে-দ্গে-লেগ্স-দ্পাল-ব্জাং। তিনি সংস্কৃত ধ্বনিবিদ্যা, তর্কবিদ্যা ও কাব্যশাস্ত্রে একজন বিখ্যাত পণ্ডিত ছিলেন। তিনি দ্রেপুং বৌদ্ধবিহারে অধ্যাপনার দায়িত্বও পালন করেন। ১৪৪০ খ্রিষ্টাব্দে তিনি নাগ্স-শোদ () অঞ্চলে স্পুস-ম্দা'-র্নাম-র্গ্যাল-দ্পাল-'বার () বৌদ্ধবিহার প্রতিষ্ঠা করেন। এছাড়াও তিনি গ্লাং-লিং (), বিগ-ছোস-র্দজোং  (), র্ঙ্গু-ছু-র্গ্যুদ-খ্রি-র্দো () প্রভৃতি বৌদ্ধবিহারও প্রতিষ্ঠা করেন। ১৪৫৮ খ্রিষ্টাব্দে তিনি খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দ্বিতীয় প্রধানের দায়িত্ব গ্রহণ করেন ও এই পদে তিনি পাঁচ বছর থাকেন। তিনি দ্পাল-দুস-ক্যি-'খোর-লো'ই-র্নাম-ব্ঝাগ (), র্তেন-'ব্রেল-ব্স্তোদ-পা'ই'-গ্রেল-বা (), লো-ছেন-রিন-ছেন-ব্জাং-পো'ই-র্নাম-থার-ত্শিগ্স-ব্চাদ (), মি-লা-রাস-পার-ব্স্তোদ-পা (), র্গ্যাল-পো-রা-মা-না'ই-র্তোগ্স-ব্র্জোদ () প্রভৃতি গ্রন্থ রচনা করেন। তিনি দুস-'খোর-গ্যি-টিক-ছেন () নামক ম্খাস-গ্রুব-র্জে-দ্গে-লেগ্স-দ্পাল-ব্জাং রচিত কালচক্র বিষয়ক অসম্পূর্ণ গ্রন্থটিকেও সম্পূর্ণ করেন।

তথ্যসূত্র 

 

১৪০৪-এ জন্ম
১৪৬৯-এ মৃত্যু
চামদো ত্রিরাব
ম্ত্শুর-স্তোন-নাম-ম্খা'-দ্পাল-বা

ম্ত্শুর-স্তোন-নাম-ম্খা'-দ্পাল-বা () (মৃত্যু-১৪৭১) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () তৃতীয় প্রধান ছিলেন।

সংক্ষিপ্ত জীবনী  
ম্ত্শুর-স্তোন-নাম-ম্খা'-দ্পাল-বা মধ্য তিব্বতে জন্মগ্রহণ করেন। তিনি ব্ক্রা-শিস-ল্হুন-পো বৌদ্ধবিহারে গ্রাগ্স-পা-র্গ্যা-মত্শো () নামক বৌদ্ধ পণ্ডিতের নিকট শিক্ষালাভ করেন। ১৪৬৩ খ্রিষ্টাব্দে তিনি খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () তৃতীয় প্রধানের দায়িত্ব গ্রহণ করেন ও এই পদে তিনি আট বছর থাকেন।

তথ্যসূত্র 

 

১৪৭১-এ মৃত্যু
চামদো ত্রিরাব
শেস-রাব-দ্পাল-ব্র্ত্সেগ্স

শেস-রাব-দ্পাল-ব্র্ত্সেগ্স () (১৪২৭-১৫০৭) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () চতুর্থ প্রধান ছিলেন।

সংক্ষিপ্ত জীবনী  
শেস-রাব-দ্পাল-ব্র্ত্সেগ্সের মাতা ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দ্বিতীয় প্রধান ছোস-দ্বাং-গ্রাগ্স-পার ছোট বোন ছিলেন। তিনি ছোস-দ্বাং-গ্রাগ্স-পার নিকট হতেই শিক্ষালাভ করেন। পঁয়তাল্লিশ বছর বয়সে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের চতুর্থ প্রধানের দায়িত্ব গ্রহণ করেন ও এই পদে তিনি সায়ত্রিশ বছর থাকেন। এই সময় তিনি  ত্সোং-খা-পা-ব্লো-ব্জাং-গ্রাগ্স-পার মূর্তি এবং বহু চিত্রকলা নির্মাণ করান।

তথ্যসূত্র 

 

১৪২৭-এ জন্ম
১৫০৭-এ মৃত্যু
চামদো ত্রিরাব
কুন-দ্গা'-দ্পাল-বা

কুন-দ্গা'-দ্পাল-বা () (১৪৫১-১৫১৪) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () পঞ্চম প্রধান ছিলেন।

সংক্ষিপ্ত জীবনী  
কুন-দ্গা'-দ্পাল-বা ১৪৫১ খ্রিষ্টাব্দে তিব্বতের খাম্স অঞ্চলের দ্পা'-শোদ () নামক স্থানে এক অভিজাত পরিবারে জন্মগ্রহণ করেন। তিনি ম্ত্শুর-স্তোন-নাম-ম্খা'-দ্পাল-বা () নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের তৃতীয় এবং শেস-রাব-দ্পাল-ব্র্ত্সেগ্স () নামক চতুর্থ প্রধানের নিকট শিক্ষালাভ করেন। শিক্ষা শেষে তিনি ঐ বিহারের গ্লিং-স্মাদ () মহাবিদ্যালয়ে অধ্যাপনা করেন। ১৫০৭ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের পঞ্চম প্রধানের দায়িত্ব গ্রহণ করেন ও এই পদে তিনি আট বছর থাকেন। এই সময় তিনি এই বিহারে একটি পঞ্চান্ন ফুট লম্বা তাম্রনির্মিত স্বর্ণ ও রত্নখচিত মৈত্রেয় মূর্তি নির্মাণ করান।

তথ্যসূত্র 

 

১৪৫১-এ জন্ম
১৫১৪-এ মৃত্যু
চামদো ত্রিরাব
কুন-দ্গা'-দ্পাল-ল্দান

কুন-দ্গা'-দ্পাল-ল্দান () (১৪৫৭-১৫৪০) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ষষ্ঠ প্রধান ছিলেন।

সংক্ষিপ্ত জীবনী  
কুন-দ্গা'-দ্পাল-ল্দান ১৪৫৭ খ্রিষ্টাব্দে মধ্য তিব্বতের ন্যাং-স্তোদ () নামক স্থানে জন্মগ্রহণ করেন। শিক্ষালাভের শেষে তিনি খাম্স অঞ্চলে অবস্থিত ল্দান-ছোস-'খোর () বৌদ্ধবিহারের প্রধানের দায়িত্ব লাভ করেন। ১৫১৪ খ্রিষ্টাব্দে নামক কুন-দ্গা'-দ্পাল-বা () নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () পঞ্চম প্রধানের মৃত্যু হলে পাঁচ বছর ধরে ঐ পদ খালি থাকে। এই পদের জন্য কুন-দ্গা'-দ্পাল-ল্দান আবেদন করলে প্রথমে প্রত্যাখ্যাত হন কারণ সেই সময় খাম্স অঞ্চলে অবস্থিত অন্যান্য বৌদ্ধবিহারের প্রধানেরা স্থানীয় কোন পণ্ডিতকে ঐ পদে অধিষ্ঠিত করতে চাইছিলেন। যাই হোক, ১৫১৯ খ্রিষ্টাব্দে  তিনি এই বৌদ্ধবিহারের ষষ্ঠ প্রধানের দায়িত্ব গ্রহণ করেন ও এই পদে তিনি বাইশ বছর থাকেন। এই সময় তিনি এই বিহারের জন্য ত্সোং-খা-পা-ব্লো-ব্জাং-গ্রাগ্স-পার একটি স্বর্ণমূর্তি, স্বর্ণখচিত থাংকায় মঞ্জুশ্রীর চিত্র এবং যমান্তকের মূর্তি নির্মাণ করান।

তথ্যসূত্র 

 

১৪৫৭-এ জন্ম
১৫৪০-এ মৃত্যু
চামদো ত্রিরাব
কুন-দ্গা'-ব্লো-গ্রোস (চামদো ত্রিরাব)

কুন-দ্গা'-ব্লো-গ্রোস () (১৪৮৩-১৫৬৬) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () সপ্তম প্রধান ছিলেন।

সংক্ষিপ্ত জীবনী  
কুন-দ্গা'-ব্লো-গ্রোস ১৪৮৩ খ্রিষ্টাব্দে তিব্বতের খাম্স অঞ্চলের ত্শা-বা () নামক স্থানে জন্মগ্রহণ করেন। ১৫৪৩ খ্রিষ্টাব্দে তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () সপ্তম প্রধানের পদে দায়িত্ব নিতে অনুরোধ করা হলে তিনি তা গ্রহণ করেন। যদিও বিভিন্ন কারণে মতানৈক্যের জন্য তিনি মাত্র তিন বছর পরেই এই বিহার ছেড়ে খ্যুং-পো () নামক স্থানে থাকেন। তার উল্লেখযোগ্য শিষ্য ছিলেন শেস-রাব-দ্বাং-পো (), যিনি পরবর্তীকালে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের দশম প্রধান হিসেবে দায়িত্ব পালন করেন।

তথ্যসূত্র 

 

১৪৮৩-এ জন্ম
১৫৬৬-এ মৃত্যু
চামদো ত্রিরাব